A bizottság irányelve

(1991. május 29.)

a munkájuk során vegyi, fizikai és biológiai anyagokkal kapcsolatos kockázatoknak kitett munkavállalók védelméről szóló 80/1107/EGK irányelv végrehajtása céljából javasolt határértékek megállapításáról

(91/322/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 88/642/EGK irányelvvel [1] módosított, a munkájuk során vegyi, fizikai és biológiai anyagokkal kapcsolatos kockázatoknak kitett munkavállalók védelméről szóló, 1980. november 27-i 80/1107/EGK tanácsi irányelvre [2] és különösen annak 8. cikke (4) bekezdésének első albekezdésére,

tekintettel a munkahelyi biztonsági, higiéniai és egészségvédelmi tanácsadó bizottság véleményére,

mivel a 80/1170/EGK irányelv 8. cikke (4) bekezdésének harmadik albekezdése megállapítja, hogy a javasolt határértékek a tudományos adatokon alapuló szakértői értékeléseket tükrözik;

mivel e határértékek rögzítésének célja a feltételek harmonizálása e területen az elért javítások fenntartása mellett;

mivel ez az irányelv gyakorlati lépést jelent a belső piac szociális dimenziójának megvalósítása felé;

mivel a foglalkozási expozíciós határértékeket a munkavállalók munkahelyi egészségvédelmének biztosításával kapcsolatos átfogó megközelítés fontos részének kell tekinteni;

mivel olyan anyagokra vonatkozóan, amely anyagok tekintetében hasonló határértékek léteznek a tagállamokban, létre lehet hozni a foglalkozási expozíciós határértékek kezdeti listáját, elsőbbséget adva azoknak az anyagoknak, amelyek a munkahelyeken előfordulnak, és amelyek valószínűleg hatással vannak a munkavállalók egészségére;

mivel szükséges lehet rövid távú expozíciós határértékek megállapítása a rövid távú expozíció hatásainak figyelembevétele érdekében;

mivel a 80/1107/EGK irányelv tartalmazza a többek között az expozíció értékelésére vonatkozó referencia-módszert és a foglalkozási expozíciós határértékek mérésének stratégiáját;

mivel a jövőben szükséges lehet megfelelő referenciamódszerek megállapítása, tekintettel az expozíció megbízható mérésének fontosságára a foglalkozási expozíciós határértékekre vonatkozóan;

mivel a foglalkozási expozíciós határértékeket folyamatosan felül kell vizsgálni, és módosítani kell, ha az új tudományos adatok azt jelzik, hogy azok már nem érvényesek;

mivel egyes anyagok esetében a lehető legmagasabb színvonalú védelem biztosítása érdekében szükséges valamennyi felszívódási utat, beleértve a bőrön keresztül történő behatolás lehetőségét is figyelembe venni;

mivel az ezen irányelvben megállapított intézkedések megfelelnek a 80/1107/EGK irányelv 9. cikkével összhangban létrehozott bizottság véleményével,

ELFOGADTA EZT AZ IRÁNYELVET:

1. cikk

A melléklet felsorolja azokat a javasolt határértékeket, amelyeket a tagállamok figyelembe vesznek többek között a 80/1107/EGK irányelv 4. cikke (4) bekezdésének b) pontjában említett határértékek megállapításakor.

2. cikk

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1993. december 31-éig megfeleljenek. Erről haladéktalanul tájékoztatják a Bizottságot.

Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

(2) A tagállamok közlik a Bizottsággal nemzeti joguknak azokat a rendelkezéseit, amelyeket az irányelv által szabályozott területen fogadnak el.

3. cikk

Ennek az irányelvnek a tagállamok a címzettjei.

Kelt Brüsszelben, 1991. május 29-én.

a Bizottság részéről

Vasso Papandreou

a Bizottság tagja

[1] HL L 356.,1988.12.24., 74. o.

[2] HL L 327., 1980.12.3., 8. o.

--------------------------------------------------

MELLÉKLET

JAVASOLT FOGLALKOZÁSI EXPOZÍCIÓS HATÁRÉRTÉKEK

EINECS [1] | CAS [2] | Az anyag neve | [3]Határértékek |

mg/m3 [4] | ppm [5] |

2001993 | 54-11-5 | nikotin [6] | 0,5 | – |

2005791 | 64-18-6 | hangyasav | 9 | 5 |

2005807 | 64-19-7 | ecetsav | 25 | 10 |

2006596 | 67-56-1 | metanol | 260 | 200 |

2008352 | 75-05-8 | acetonitril | 70 | 40 |

2018659 | 88-89-1 | pikrinsav [6] | 0,1 | – |

2020495 | 91-20-2 | naftalin | 50 | 10 |

2027160 | 98-95-3 | nitrobenzol | 5 | 1 |

2035852 | 108-46-3 | rezorcinol [6] | 45 | 10 |

2037163 | 109-89-7 | dietil-amin | 30 | 10 |

2038099 | 110-86-1 | piridin [6] | 15 | 5 |

2046969 | 124-38-9 | széndioxid | 9000 | 5000 |

2056343 | 144-62-7 | oxálsav [6] | 1 | – |

2069923 | 420-04-2 | cianamid [6] | 2 | – |

2151373 | 1305-62-0 | kalcium-dihidroxid [6] | 5 | – |

2152361 | 1314-56-3 | difoszfor-pentoxid [6] | 1 | – |

2152424 | 1314-80-3 | difoszfor-pentaszulfid [6] | 1 | – |

2152932 | 1319-77-3 | krezolok (minden izomer) [6] | 22 | 5 |

2311161 | 7440-06-4 | platina (fém) [6] | 1 | – |

2314843 | 7580-67-8 | lítium-hidrid [6] | 0,025 | – |

2317781 | 7726-95-6 | bróm [6] | 0,7 | 0,1 |

2330603 | 10026-13-8 | foszfor-pentaklorid [6] | 1 | – |

2332710 | 10102-43-9 | nitrogén-monoxid | 30 | 25 |

| 8003-34-7 | Pyrethrum | 5 | – |

| | bárium (oldható vegyületei Ba-ra számítva) [6] | 0,5 | – |

| | ezüst (oldható vegyületei Ag-ra számítva) [6] | 0,01 | – |

| | ón (szervetlen vegyületei Sn-ra számítva) [6] | 2 | – |

[1] EINECS: Létező Vegyi Anyagok Európai Jegyzéke.

[2] CAS: Chemical Abstract Service Number.

[3] Nyolcórás referenciaidőre vonatkoztatva mért vagy számított adat.

[4] mg/m3 = milligramm per köbméter levegő 20 oC-on és 101,3 kPa-on. (760 mm higanyoszlop nyomásnál).

[5] ppm = milliomod rész levegő térfogatra (ml/m3).

[6] Az egészségügyi hatással kapcsolatban rendelkezésre álló tudományos adatok korlátozottak.

--------------------------------------------------